BJCHI: ไม่พลาดงานประมูล 6.5 พันลบ.กำไร Q4/58 โตดี จัดปันผลสูงกว่า 8%
BJCHI: งานเข้าต่อเนื่อง พร้อมประมูลงานใหญ่ Backlog แน่น คาดกำไร Q4/58 โต 60% ปันผลสูงกว่า 8%
9 ก.พ. 2559

บล.เคจีไอ (ประเทศไทย) ระบุในบทวิเคราะห์ (9 ก.พ.) แนะนำหุ้นบริษัท บีเจซี เฮฟวี่ อินดัสทรี จำกัด (มหาชน) หรือ BJCHI ราคาเป้าพื้นฐาน 10.4 บาท ฝ่ายวิจัยฯคาดกำไรไตรมาส 4/58 ที่ 558 ล้านบาท (เพิ่มขึ้น 60% จากไตรมาสเดียวกันในปีก่อน และ 32% จากไตรมาสก่อน) และคาดปันผลที่จะประกาศช่วงปลาย ก.พ. นี้ที่ 0.55 บาท/หุ้น Dividend yield สูง 8.6%
ด้าน Backlog ตอนนี้อยู่ที่ 3.2 พันล้านบาท ขณะที่บริษัทฯเตรียมประมูลงานมูลค่า 6.5 พันล้านบาท ซึ่งมีโอกาสได้สูง เนื่องจากเป็นงานต่อเนื่อง (คาดประมูลครึ่งปีแรกของปี 59 ราว 5 พันล้านบาท ที่เหลืออีก 1.5 พันล้านบาทคาดประมูลในครึ่งปีหลังของปี 59)
วานนี้ราคาหุ้นดีดพ้นกรอบ Uptrend line channel ที่ 6.35 บาทขึ้นไปได้ หากวันนี้ยืนเหนือแนวรับใหม่ที่ 6.35 บาทได้ ประเมินจะเป็นการขยับกรอบ Uptrend line channel ขึ้นไป เป็น 6.35-7.00 บาท อย่างไรก็ตาม ราคาหุ้นที่บวกแรงวานนี้เปิดแก็บ Bollinger Band ทำให้มีโอกาสพักฐานระยะสั้น ดังนั้นในกรณีที่ต่ำกว่า 6.35 บาท ประเมินแนวรับถัดไป 6.2 บาท แนะนำ “ซื้อสะสม” ที่แนวรับ